google/wiki40b huggingface dataset:
Kirkens Bymisjon

Historie

Kirkens Bymisjon ble grunnlagt 22. januar 1855 av professor Gisle Johnson under navnet «Foreningen for indre Mission i Christiania», seinere Oslo Indremisjon. Fra 1887 til 1982 utgav stiftelsen ukeavisen Vår Kirke.
Norges første kvinnelige teolog, Valborg Lerche, ble ansatt i Kristiania Indremisjons ledelse i 1901, og ble i 1915 organisasjonens første kvinnelige forretningsfører.

Organisasjon

Kirkens Bymisjon er et nettverk av 12 diakonale stiftelser, og driver på landsbasis ca. 70 store og små institusjoner og virksomheter. Den største stiftelsen er i Oslo med vel 1300 ansatte. Kirkens Bymisjon har egne stiftelser i Oslo, Tromsø, Bodø, Trondheim, Bergen, Møre, Stavanger, Tønsberg, Fredrikstad, Drammen, Kristiansand, Aust-Agder og Telemark. Arbeidet drives i ca 25 byer.
På landsbasis har bymisjonstiftelsene til sammen ca. 2000 ansatte med faglig kompetanse. Rundt 4000 frivillige er også knyttet til arbeidet.
Generalsekretær fra 1. juni 2015 er Adelheid Firing Hvambsal.

Virksomhet

Bymisjonen har veldig mange forskjellige aktiviteter som kalles tiltak. Tiltakene er forskjellig fra by til by.

Strikkedugnaden

Hvert år strikker flere tusen oransje skjerf skjerf som blir gitt vekk til hvem som helst iløpet av jul og vintermånedene i forskjellige byer. Målet med dette er at man skal gjøre samfunnet varmere.

Skattekammeret

Skattekammeret er et tilbud som er i flere byer. Der kan ungdom låne sport- og friluftsutstyr gratis.

Åpen barnehage

Åpen barnehage er to barnehager i Bergen som er lokalisert i sentrum og på Slettebakken. Tilbudet er der for barn som ikke har barnehageplass. Det er et møtested for foreldre som er hjemme på dagtid med barn fra 0-6 år, og som ønsker sosialt samvær og samspill for sitt barn og seg selv.

Ungdomstiltaket V13 i Bergen

V13 er et supplement til skolen for ungdom som faller utenfor. Det er et sosialfaglig og pedagogisk tilbud og et forebyggende tiltak for ungdommer som opplever en utfordrende hverdag. 
V13 tilbyr også Åpen helg som er et tilbud hvor ungdom kan være med venner og ha det koselig. Her kan de spille billiard, bordtennis og spille på instrumenter/lage musikk med profesjonell utstyr.

Åpen kirke i Trondheim

I Trondheim driver Kirkens Bymisjon «Vår Frue – åpen kirke», på oppdrag fra Nidaros domkirke og Vår Frue menighet. Vår Frue – åpen kirke er et møtested, åpent for alle. Vår Frue kirke er åpen hver dag hele året. Tilbudet gjennomføres med hjelp fra over 200 frivillige.

Juleaksjoner

I tillegg til institusjonene og virksomhetene som drives av Bymisjonen, gjennomfører de mer kortvarige aksjoner, som juleaksjonen «GLED EN som gruer seg til jul», der publikum kan bidra ved å gi penger via en sms-aksjon. Pengene går til måltider og fellesskap på Kirkens Bymisjons møtesteder rundt om i landet.
I 2016 startet juleaksjonen 1. november. Under mottoet «1. november blir Årets varmeste dag» delte bymisjonen ut 10 000 hjemmestrikkede, oransje skjerf over hele landet.
Hakkim

Hakkim (460 moh) er en tidligere markaplass og populært turmål i Romeriksåsene.
Det er adkomst til Hakkim via bomvei fra Aas Gård, i Hakadal. Gode parkeringsmuligheter og et populært utgangspunkt for turer i Romeriksåsene, eksempelvis til Råsjøen.
Smosh

Historie

Padilla begynte først med å legge ut Flash-filmer på Newgrounds tidlig i 2003, under navnet Smosh. Han slo seg senere sammen med kompisen Ian Hecox, og sammen begynte de i 2005 å poste videoer på YouTube. I videoene lipsyncet de til film- og spillmusikk, som Mortal Kombat, Power Rangers, og Teenage Mutant Ninja Turtles. Videoene var ikke i utgangspunktet ment for internett, men etter de fikk god respons fra venner på dem, startet de en kanal på YouTube. En av de tidligste og den mest kjente av Smoshs videoer, "Pokémon Theme Music Video, " ble laget i november 2005. Videoen fikk etter hvert 24,7 millioner visninger, og ble på et tidspunkt YouTubes mest sette video. Den beholdt tittelen i seks måneder før videoen forsvant fra YouTube. Dette skal ha skjedd på grunn av en krav fra Shogakukan Productions Co, som har rettighetene til musikken.
Juli 2017 er Smosh den åttende mest fulgte kanalen på YouTube, med nesten 23 millioner abonnenter og omtrent 6,6 milliarder videovisninger. T-Series ligger på førsteplass.
Tidlig sommer 2017 forlater Anthony Padilla Smosh for å kunne jobbe og fokusere mer på sin egen kanal.
I slutten av 2018 går Smosh sitt morselskap Defy Media konkurs og produksjonen på alle Smosh sine kanaler opphører, men publiserer fortsatt videoer de allerede har filmet. I februar 2019 ble Smosh kjøpt av Mythical Entertainment, eieren av blant annet Rhett and Link og Good Mythical Morning. Gruppen forteller at alle deres kanaler snart vil være aktive igjen.
Karatsjev

Karatsjev (russisk: Карачев) er en by i Brjansk oblast i Russland. Den ligger rundt 40 km øst for Brjansk. Innbyggertall: 20 175 (folketelling 2002).
Karatsjev ble første gang nevnt i krøniker i 1146. I middelalderen var den hovedstad i en av de Øvre fyrstedømmer, til dens herskere flyttet sitt sete til Peremysjl. Byens gamle arkitektur gikk tapt under andre verdenskrig.
Norgesmesterskapet i boksing 1964

Norgesmesterskapet i boksing 1964 ble arrangert 22. mars i Oslo.
Kongepokalen ble vunnet av Hans Gulbrandsen. 
Forbundspokalen ble vunnet av Nils Dag Strømme.
Beste klubber ble Bokseklubben Pugilist og B-30 (delt).
Josef Kentenich

Liv og virke

Kentenich regnes av mange av dem som han kom i kontakt med for å ha vært en helgen. Kentenich var mye syk i barndommen og møtte mange vanskeligheter i hans tidlige liv. I en alder av ni år begynte Kentenich å utvikle en sterk hengivenhet til jomfru Maria som han krediterte med å bringe ham gjennom hans livets mange prøvelser. Kentenich sluttet seg til et kirke-seminar i ung alder, da han allerede visste at han ville utdanne seg til prest. Aller helst ønsket Kentenich å bli misjonær og arbeide i Afrika med en veldedig organisasjon, men hans skrantende helse forhindret ham fra å reise, og gjennom  de tidlige tyveårene, arbeidet han som åndelig veileder for unge menn som studerte til prest. 
Under nazi-regimet i Tyskland, ble Kentenich avhørt av Gestapo og fengslet i Koblenz. Han ble sendt til den fryktede Dachau konsentrasjonsleir på grunn av hans frittalende motstand mot Adolf Hitler og hans nazistiske regime. Han tilbrakte over tre år i denne konsentrasjonsleiren, hvor han ble en støtte for mange, særlig blant de andre prestene som også satt fanget. Ifølge flere førstehånds beretninger, hadde Kentenich ledet mange av hans medfanger til å vise medfølelse, i stedet for å tilegne seg dyrisk oppførsel. Kentenich lærte dem også å være gode mennesker, selv om de befant seg midt i den visse død. Kentenich satt i konsentrasjonsleiren
Cassionympha cassius

Utseende

En liten til middelsstor (vingespenn 30-40 millimeter), brun sommerfugl. Oversiden er brun med en øyeflekk i spissen av forvingen og to flekker på bakvingen. Det er et oransje felt i midten av forvingen. Undersiden er farget omtrent som oversiden, men grunnfargen er litt spraglete.

Levevis

Arten lever i og ved skog, og kan finnes flygende mellom underskogen eller ved stier og lysninger. Som vanlig for ringvinger er flukten langsom og vinglete. Larven er funnet på plantene Pentaschistis capensis og Juncus capensis (sivfamilien, Juncaceae).

Utbredelse

Arten er utbredt i Sør-Afrika, fra Western Cape til Transvaal.
The Ghost of Tom Joad (sang)

«The Ghost of Tom Joad» er en sang skrevet av Bruce Springsteen. Tom Joad er hovedpersonen i John Steinbecks roman Vredens druer (The Grapes of Vrath, 1939).
Sangen ble første gang utgitt i 1995 på albumet The Ghost of Tom Joad. Sangen ble utgitt av Rage Against the Machines i 1998 på singelen «The Ghost of Tom Joad» og på albumet Renegades. Sangen er også utgitt av Bruce Springsteen på albumet High Hopes (2014). Der spiller også den tidligere Rage Against the Machine-gitaristen Tom Morello.
Beijings tekniske universitet

Beijings tekniske universitet (engelsk: Beijing Institute of Technology (BIT), forenklet kinesisk: 北京理工大学, tradisjonell kinesisk: 北京理工大學, tidligere kjent som 北京工业学院) er et offentlig nasjonalt universitet i Beijing  i Folkerepublikken Kina. Det oppstod i 1940 i Yan'an (延安) som Teknisk universitet, grunnlagt av det kinesiske kommunistiske parti som da kontrollerte området rundt Yan'an men ennå ikke hadde grepet makten i hele landet.
Det er ett av Kinas ledende forskningsuniversiteter. BIT tilhører også Prosjekt 211 og Prosjekt 985, og er dermed særlig prioritert av det offentlige.
I 2007 hadde det 37.479 studenter og mer enn 3.500 ansatte.
Otto von Rosen

Liv og virke

Rosen var svensk offiser og skytter. I 1908 deltok han i skytekonkurransene under OL i London. Under første verdenskrig gikk han i tysk tjeneste og ble sendt til Tornedalen. På nordkalotten skal han blant annet ha utført sabotasje mot Murmansk-jernbanen i Russland.
Etter første verdenskrig bodde Rosen i Danzig, men han flyttet tilbake til Sverige i 1939.

von Rosen-affæren

I januar 1917 ble Rosen og to finner arrestert av lensmannen i Karasjok som mistenkelige personer. Bagasjen deres ble beslaglagt, og Rosen selv ble sendt til Kristiania for avhør. Her oppga han at han arbeidet for Finlands selvstendighet, og at arbeidet ble finansiert fra Tyskland. Etter tre ukers arrest ble Rosen løslatt og slapp påtale, mot at han forlot Norge umiddelbart. Dette var før man kjente til alt innholdet i bagasjen hans.
Rosens bagasje inneholdt sprengstoff i bokser merket som «Svea kött», lunter, tennhetter og utstyr for brannstiftelse. Det mest oppsiktsvekkende funnet var imidlertid to esker med sukkerbiter som etter analyse viste seg å inneholde miltbrannbakterier. Sukkerbitene skulle brukes mot trekkdyrene som fraktet våpen til Russland gjennom Nord-Norge. Det var også en flaske med en væske som inneholdt tyfusbakterier i buljong.
Løslatelsen av Rosen ble senere skarpt kritisert i Stortinget.
Åtti år senere ble sukkerbitene gjenoppdaget av kuratoren ved politimuseet i Trondheim. De ble analysert, og det viste seg at miltbrannbakteriene fremdeles var i live.
GNU Compiler Collection

Programmeringsspråk

GCC versjon 4.3 inneholder støtte for C, C++ (G++), Java (GCJ), Ada (GNAT), Objective-C, Objective-C++ og Fortran-95 (GFortran). Det er også tilgjengelig støtte for Modula-2, Modula-3, Pascal, PL/I, D, Mercury, VHDL gjennom utvidelser.

Arbeidet med GNU Hurd

GNU C Compiler oppstod under arbeidet med GNU Hurd, en fri og åpen operativsystemkjerne som er implementert som en mikrokjerne. Arbeidet med kjernen begynte 5. januar 1984, da Richard Stallman sluttet i jobben ved Bell Laboratories slik at de ikke kunne hevde eiendomsrett til eller blande seg opp i distribueringen av GNU-komponentene.
GNU Hurd var i begynnelsen avhengig av mikrokjernen Mach fra Carnegie Mellon University under oppstart, og Stallman arbeidet med å få GNU Hurd til å starte opp på egen hånd. Under dette arbeidet tok han kontakt med Andrew S. Tanenbaum ved Vrije Universiteit i Amsterdam. Tanenbaum var opphavsmannen til MINIX, en annen Unix-lignende mikrokjerne som ble lansert i 1987.
Stallmann ba om tillatelse til å benytte Amsterdam Compiler Kit i forbindelse med GNU Hurd. Da Tanenbaum forklarte at Vrije Universiteit var fritt, men ikke kompilatoren, bestemte Stallman seg for å lage sin egen kompilator.

GNU C Compiler

GCC var opprinnelig navnet på GNU C kompilatoren. Det er en fri C kompilator, med åpen kildekode, for UNIX og Unix-liknende systemer.
De første GNU C kompilatorene fulgte de facto standardene, som ble definert av Kernighan & Richie, sammen med GNUs egne utvidelser.
Idag følger GNU C standard-biblioteket GNU C Library alle relevante standarder: ISO C99, POSIX.1c, POSIX.1j, POSIX.1d, UNIX-98 og the Single UNIX Specification. GNU C har også et av de mest komplette grensesnitt for internasjonalisering.
GNU C++ følger standardene ANSI C++ 2.1, ISO C++ 1998 standarden, og har også eksperimentell støtte for den kommende ISO C++ 0x standarden, gjennom standardbiblioteket GNU Libstdc++, som ble integrert i GNU Compiler Collection i versjon 3.1.
Softball under Sentralamerikanske og karibiske leker 1993

Softball under Sentralamerikanske og karibiske leker 1993. Softball var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var sjuende gangen som softball var med i de sentralamerikanske og karibiske leker. Det var to turneringer, en for menn og en for kvinner. Cuba vant mennenes turnering og Puerto Rico vant dameturneringen.
Hortens Skøiteklub

Klubbrekorder

Menn
500m
Geir Dåstøl  38,9Heerenveen21.3.1989
1000m
Trond Dahl Hansen1.19,3Heerenveen14.3.1988
1500m
Geir Dåstøl  2.04,4Heerenveen20.3.1989
3000m
Rune Aslesen4.25,76Heerenveen10.3.1988
5000m
Geir Dåstøl7.41,8Heerenveen22.3.1989
10000m
Olav Langeland       16.17,94 Salt Lake02.3.2011
Damer
500m 
Siw Sviggum         43,9   Heerenveen     20.3.1989
1000m
Siw Sviggum       1.28,64  Savalen       29.12.1990
1500m
Siw Sviggum       2.16,02  Berlin S      23.11.1991
3000m
Siw Sviggum       4.48,80  Savalen       29.12.1990
5000m
Siw Sviggum       8.27,09  Savalen       30.12.1990
Willow Tearooms

Willow Tearooms er et tehus i Sauchiehall Street, som er en av hovedgatene i Glasgow. Tehuset åpnet i 1903 og er designet av den anerkjente arkitekten Charles Rennie Mackintosh.
Mackintosh innledet tidlig i karrieren et tett samarbeid med Catherine Cranston. Hun var tilhenger av måteholdsbevegelse og ønsket, gjennom å opprette tehus, at alkoholkonsumet i befolkningen skulle reduseres. Før Willow Tearooms ble åpnet var Mackintosh med på å dekorere og designe møbler til to andre tehus som Crantson eide. Da Crantson skulle åpne et nytt tehus i Sauchiehall Street fikk Mackintosh oppdraget med å designe tehuset.
Tidligere hadde det vært lager i den smale fireetasjers bygningen som nå skulle bygges om til tehus. Mackintosh lagde flere rom som alle skulle dekke forskjellige funksjoner og som alle hadde ulikt design. I front av første etasje var det et terom for damene, med lunsjrom som var åpent for alle i bakkant. Over dette var det et galleri hvor det ble servert te. I andre etasje var det et luksusrom for damene med utsikt fra et panoramavindu ut over Sauchiehall Street. Den tredje etasjen bestod av et trekledt biljardrom og røkerom for herrene. De forskjellige rommene hadde ulikt design, og det var mørke farger for herrene og lyse for damene. 
Mackintosh designet så å si alt i tehuset, inkludert interiøret, menyen, serviset og uniformene til servitrisene. Det ble også designet en ny fasade på bygningen som brøt vesentlig med de omkringliggende bygningene.
Bygningen ble brukt som tehus frem til 1950-tallet, men ble etter dette brukt til en rekke ulike formål blant annet som varehus. På begynnelsen av 1980-tallet ble det gjennomført et omfattende oppussingsarbeid for å sette tehuset tilbake i sin originale stand. Det gjenåpnet i 1983 og er fremdeles i drift i dag, men det er nå en smykkebutikk i førsteetasje
Piasecki X-49

Historie

USAs marine tegnet 28. september 2000 en fireårskontrakt med Piasecki Aircraft Corporation om å designe, bygge og testfly et eksperimentelt helikopter med vektorstyrt dysepropell (VTDP – Vectored Thrust Ducted Propeller) i stedet for konvensjonell halerotor. Kontrakten var verdt 26,1 millioner USD, og var et resultat av vellykkede bakketester med en vektorstyrt dysepropell-enhet kalt AH-1Z. 23. mai 2003 ble prosjektet tildelt betegnelsen X-49. I 2004 ble ansvaret for prosjektstyringen overtatt av USAs hær ved forskningsavdelingen Aviation Applied Technology Directorate, og de årlige bevilgningene ble samtidig redusert.
Testprogrammet består av to faser. Fase 1 består av innledende tester for å avgjøre helikopterets generelle karakteristikker. Fase 2 skal etter planen innledes med at helikopteret bygges om med en ekstra motor, mer strømlinjeformet skrog, og innfellbare landingshjul.
X-49A gjennomførte en 15-minutters jomfrutur 29. juni 2007. I februar 2008 kunngjorde Piasecki at de innledende testene i fase 1 var fullført. Alle testflyvningene frem til august 2008 har foregått ved New Castle County Airport ved Wilmington i Delaware.

Formål

X-49 skal først utforske manøvreringsdyktigheten, stabiliteten, rekkevidden og toppfarten til et helikopter med verktorstyrt dysepropell i stedet for konvensjonell halerotor. Hvis dette konseptet viser seg overlegent eksisterende løsninger, kan det bli aktuelt å oppgradere de eksisterende Black Hawk og Seahawk-helikoptrene.

Design

X-49 er et ombygd Sikorsky SH-60F Seahawk helikopter. Halerotoren er erstattet av en dysepropell med kontrollflater bak propellen for å styre luftstrømmen i ønsket retning. Dysepropellen gir samtidig fremdrift, noe som gjør at helikopteret slipper å tilte nesen ned for at rotorene skal gi fremdrift. I tillegg er det montert små vinger på skroget som gir ekstra aerodynamisk løft. Disse vingene kommer fra et Aerostar FJ-100 VLJ, og er utstyrt med kontrollflater som kombinerer flaps- og balanseror-funksjon, kalt flaperon. Dysepropell-enheten er for en stor del konstruert av komposittmaterialer, og veier ikke stort mer enn halerotor-systemet den erstatter.
Pernille Anker

Kunstnerisk virksomhet

Hun var tilknyttet Scene 7 i perioden 1972-75. På Scene 7 startet hun og Turid Balke opp barneteater, før de to fortsatte med Filiokus barneteater fra 1975. 
I 1977–1987 drev Pernille Anker La Strada Musikkteater, som ofte beskrives som et musikalsk fortellerteater der stykkene tok utgangspunkt i tradisjonsstoff. På film hadde hun mindre biroller i de tre filmene Hvem har bestemt? (1978), Det tause flertall (1977) og Lasse & Geir (1976).
Fra 1987 virket Anker som soloartist, også med voksenforestillinger som Stev og Fra mødrenes rike. Hun spilte også mange forestillinger med frie grupper. I 1991 ble Anker og Anne Mali Sæther tildelt 300 000 kroner i Norsk Kassettavgiftsfonds Scenario-konkurranse for beste enakter, for forestillingen Saft. Pernille Anker spilte rollen som urkvinne i Bentein Baardsons oppsetning av Draumkvedet, som hadde premiere i 2004.
Etter å ha tatt mellomfag i teologi bosatte hun seg på Hadeland og bygget sitt eget «Ankerhaugen» på Tingelstad. Hun skrev musikalen Gvithuldra i Sølvsberget, som hadde urpremiere i 1998 og senere ble vist årlig. 
Pernille Anker døde av kreft 52 år gammel.

Familie

Hun var datter av Øyvind Anker (1904–89) og Eva Høst (1908–69). Faren var bibliotekar ved Universitetsbiblioteket i Oslo. Moren var pianist og niese av franskfilolog Sigurd Høst.
Vatikanbiblioteket

Vatikanbiblioteket  (latin: Bibliotheca Apostolica Vaticana) er Den hellige stols bibliotek, og ligger i Vatikanet. Det er et av de eldste og viktigste bibliotekene og samlingene av historiske tekster. 
Pave Nikolas V opprettet biblioteket i 1448 da han kombinerte omkring 350 greske, latinske og hebraiske kodekser overlevert av hans forgjengere med sin egen samling og fortløpende kostbare nyanskaffelser, blant dem manuskripter fra Konstantinopels keiserlige bibliotek.
Da den første bibliotekaren, Bartolomeo Platina, satte opp en bestandfortegnelse i 1481, kom den på over 3500 enkeltposter. Dermed stod det fast at biblioteket allerede da var det største i den vestlige verden. Omkring 1587 gav pave Sixtus V arkitekten Domenico Fontana i oppdrag å konstruere en ny bygning for biblioteket. Denne bygningen er fremdeles i bruk. Bøkene var lenket til og utstilt på benker. 
Over århundrene ble biblioteksbestanden ytterligere økt ved gaver og anskaffelser. 
I 1623 ble biblioteket for arvefyrstedømmet Pfalz i Heidelberg med sine omkring 3500 manuskripter skjenket av hertug Maximilian I av Bayern til Pavestolen. Litt er senere blitt gitt tilbake til Heidelberg, men storparten av samlingen er fremdeles i Vatikanet. 
I 1657 anskaffet biblioteket også manuskriptene som hertugene av Urbino hadde samlet. I 1661 ble grekeren Leo Allatius utnevnt til bibliotekar. Christina av Sverige sørget for at hennes bibliotek, som i praksis var omtrent alt som hadde hørt til det svenske kongelige bibliotek, også ble del av Vatikanbiblioteket ved hennes død i 1689. 
I 2005 hadde biblioteket 75 000 manuskripter og over 1,1 millioner trykte bøker, av dem ca. 8 500 incunabula. Vatikanets arkiver ble utskilt fra biblioteket tidlig på 1600-tallet; de har ytterligere 150 000 bestanddeler.
Blant bibliotekets mest fremstående skatter er Codex Vaticanus, det eldste bibelmanuskript som kjennes til. Procopius' «hemmelige historie» ble oppdaget i biblioteket i 1623.
Semiramis

Semiramis er navnet en av flere legendariske assyriske dronninger for antikkens grekere, hvor den nyeste var Semiramis II som Babylons hengende hager etter sigende ble bygd for.
Den virkelige og historiske figur bak de greske legender var Sammuramat, en assyrisk dronning av Shamshi-Adad V som styrte i tiden 824-811 f.Kr. Han var konge av Assyria og hersker av det nyassyriske rike, og dets regent i fire år inntil Shammuramats sønn Adad-Nirari III ble myndig eller gammel nok til å styre selv.
De greske legendene ble gjenfortalt av Diodorus Siculus, Junianus Justinus og Ktesias fra Knidos for å skape et bilde av henne og hennes forhold til kong Ninos, sistnevnte selv en mytisk konge av Assyria og ikke bevitnet i den assyriske kongeliste.
Navnet Semiramis kom også til å bli knyttet til ulike monumenter i vestlige Asia hvor den egentlige opprinnelsen var enten ukjent eller blitt glemt. Til sist kan hvert eneste mektig monument fra oldtiden fra Eufrat til Iran bli tilskrevet henne, selv Behistuninnskriften, en samling kileinnskrifter og skulpturarbeid på en bergvegg ved byen Behistun i vestlige Iran, som egentlig tilhørte Dareios I av Persia. Den greske historikeren Herodot har tilskrevet henne de kunstige breddene som utgjorde Eufrat, og kjente hennes navn som bar en port i Babylon. Babylons hengende hager, regnet til en av de verdens syv underverker i den antikke verden, ble tilskrevet henne.
Ungdomsteatret på Tangen

Ungdomsteatret på Tangen var en teatergruppe for ungdom i Hedmark. Teateret ble startet og drevet av Anne-Gry og Torleif Kippersund, senere av deres sønn, skuespilleren Anders Kippersund - fra Turnekompaniet. Ungdomsteatret har hatt betydning for flere generasjoner av ungdommer på Hamar og i hedmarksbygdene. 
Ungdomsteatret hadde ukentlige samlinger, der høytlesing av klassiske verk, teaterøving og scenisk trening sto på dagsordenen. Om sommeren ble nåværende og tidligere medlemmer av Ungdomsteatret samlet til litterært og scenisk arbeid på årets sommerleir. Leirene ble avsluttet med utendørs visninger av sommerens arbeid. Forestillingene ble gjerne vist på Tangen Samfunnshus, men også på scener og skoler i Hamar, Stange og Romedal.
I 2006 spilte Ungdomsteatret sin siste forestilling. Skuespilleren Inga Live Kippersund, også fra Turnekompaniet, fortsetter imidlertid å drive Tangen Barneteater, som har fremført eventyrspill, såvel som Shakespeares Midtsommernattsdrøm.
Dead Man's Shoes

Handling

Filmen handler om Richard (Paddy Considine), en fallskjermjeger som vender tilbake til hjembyen sin for å hevne mobbingen av sin mentalt tilbakestående bror, Anthony. Richard og Anthony camper på utsiden av byen mens Richard jobber seg gjennom gjengen som utførte mobbingen. Underveis i filmen får publikum gradevis vite hva som har skjedd med Anthony, og hvordan barndommen til brødrene var.

Musikk

Filmmusikken til filmen ble komponert av Aphex Twin. Flere andre artister bidro med sanger til soundtracket til filmen.

Mottagelse

Filme kom på 180.-plass i Empire Magazines kåring av deres «201 beste filmer gjennom tidene» i deres mars 2006 utgave. Samme blad kåret den også til den 462. beste filmen gjennom tidene i 2008..
Paddy Considine vant «Beste britiske skuespiller» under Empire Awards i 2005. Filmen ble også nominert til flere priser, blant annet en BAFTA for beste film i 2005.
Jordlerke

Utbredelse

Den forekommer i Den demokratiske republikken Kongo, Etiopia, Kenya, Sudan, Sør-Sudan, Tanzania, Tsjad og Uganda.